Teikiame atsakymus į gautus tiekėjo klausimus:
1. Klausimas: Bendrovė informuoja, kad nuo 2022 m. liepos 1 dienos įsigaliojo naujas Lietuvoje siunčiamų pašto siuntų kainodaros modelis. Atsižvelgdama į tai, Bendrovė prašo Pirkėjo patikslinti pasiūlymo formą išskiriant siuntų pristatymą pagal geografines zonas. Informacija apie paslaugas pateikta Lietuvos pašto interneto svetainėje https://www.post.lt/lt/siuntimas-Lietuvoje/pasto-paslaugos-verslui. Pridedame pavyzdį kaip galėtų atrodyti pasiūlymo lentelės siuntų pristatymo 3 skiltis:

	3.
	Laiškas be sekimo 
	

	 
	Iki 50 gramų 
	

	3.1.
	I zona
	vnt.

	3.2.
	II zona
	vnt.

	3.3.
	III zona
	vnt.



Atsakymas: Perkantysis subjektas nėra įpareigotas vadovautis Lietuvoje siunčiamų pašto siuntų kainodaros modeliu. Tiekėjas teikdamas pasiūlymą turi pats įsivertinti galimus kaštus, pristatant siuntas Lietuvos Respublikos teritorijoje pagal specialiųjų pirkimo sąlygų 2.3 ir 2.6 punktuose nurodytas preliminarias apimtis.

2. Klausimas: Bendrovė prašo patikslinti, koks yra siunčiamų siuntų per sutarties galiojimo laikotarpį procentinis pasiskirstymas tarp geografinių zonų, atsižvelgiant į tokį zonų išsidėstymą:
	Siuntų gavėjų adresų geografinė zona
	Miesto pavadinimas

	1 zona
	Alytus, Kaunas, Klaipėda, Marijampolė, Panevėžys, Šiauliai, Vilnius

	2 zona
	Anykščiai, Biržai, Druskininkai, Elektrėnai, Gargždai, Garliava, Ignalina, Jonava, Joniškis, Jurbarkas, Kaišiadorys, Kazlų Rūda, Kėdainiai, Kelmė, Kretinga, Kupiškis, Kuršėnai,
Lentvaris, Mažeikiai, Molėtai, Naujoji Akmenė, Nemenčinė, Pabradė, Palanga, Pasvalys, Plungė, Prienai, Radviliškis, Raseiniai, Rokiškis, Skuodas, Šakiai, Šalčininkai, Šilalė, Šilutė, Širvintos, Švenčionėliai, Tauragė, Telšiai, Ukmergė, Utena, Varėna, Vilkaviškis, Visaginas, Zarasai.

	3 zona
	Visa Lietuvos Respublikos teritorija, išskyrus 1 ir 2 zonas.



	Atsakymas: siunčiamų siuntų procentinis pasiskirstymas tarp geografinių zonų nurodytas specialiųjų pirkimo sąlygų 2.6 punkte: 1 zona ~93 proc., II zona ~6 proc., 3 zona <1 proc.

3. Klausimas: Bendrovė atkreipia Pirkėjo dėmesį, kad jeigu nėra galimybės identifikuoti pateiktų siuntų gavėjų adresų, tokių siuntų negalima paskirstyti ir išsiųsti pagal paskirtį, todėl siuntos su neatpažintais adresais iš pateiktų el. formatu duomenų grąžinamos siuntėjui taikant šį mokestį:

	Pašto paslauga
	Vieno laiško tarifas, be PVM, Eur
	Vieno laiško tarifas, su PVM, Eur

	Laiško apdorojimas ir grąžinimas neatpažinus gavėjo adreso iš pateiktų el. formatu duomenų
	0,27
	0,33



Atsižvelgdama į tai, Bendrovė prašo Pirkėjo atitinkamai papildyti pasiūlymo formos lentelę papildoma eilute:
	
	
	Mato vnt.
	Preliminarus kiekis 12 mėn. laikotarpiui

	4.
	Siuntos apdorojimas ir grąžinimas neatpažinus gavėjo adreso iš pateiktų el. formatu duomenų (jei toks taikomas)
	vnt.
	1



Atsakymas: Perkantysis subjektas pirkime nenumato atskiro apmokėjimo tiekėjui už neatpažintais adresais nepristatytas siuntas. Atsižvelgiant į gautą Tiekėjo klausimą, specialiųjų pirkimo sąlygų 2 priedo Techninės specifikacijos sąlygos papildomos nauju 4.2 punktu: „Dokumentai, kurių Paslaugos tiekėjas negali pristatyti dėl objektyvių priežasčių (neatpažintas siuntos gavėjo adresas, neįrengta/pažeista siuntos gavėjo pašto dėžutė), turi būti Paslaugos tiekėjo saugiai sunaikinti“.

4. Klausimas: Bendrovė pažymi, kad užtikrinant ADTAĮ reikalavimus, laiškai (mokėjimo pranešimai) bus pristatomi gavėjams tik į tvarkingas gaunamųjų laiškų dėžutes. Jei gavėjas, kurio adresas yra teisingas, nėra įsirengęs pašto dėžutės arba ji yra netvarkinga (pvz., pažeista konstrukcija, nerakinama pašto dėžutė ir pan.), laiškai bus saugomi 1 kalendorinį mėnesį gavėją aptarnaujančiame pašte, kad gavėjas galėtų atsiimti juos jam patogiu laiku, ir, pasibaigus šiam saugojimo terminui, grąžinami Pirkėjui nurodant ant siuntos grąžinimo priežastį.

Atsižvelgdama į tai, Bendrovė prašo į Techninę specifikaciją įtraukti papildomą punktą:
”Užtikrinant ADTAĮ reikalavimus, laiškai (mokėjimo pranešimai) bus pristatomi gavėjams tik į tvarkingas gaunamųjų laiškų dėžutes.“

[bookmark: _Hlk204175511]Atsakymas: Specialiųjų pirkimo sąlygų 2 priede Techninėje specifikacijoje nurodyta, kad Paslaugų tiekėjas privalo vadovautis ES bendruoju duomenų apsaugos reglamentu ir LR asmens duomenų teisinės apsaugos įstatymu ir vykdyti jo nuostatas. Minėta nuostata įpareigoja laikytis atitinkamų teisės aktų reikalavimų, todėl Tiekėjas vykdydamas sutartį bei laikydamasis šių reikalavimų negali palikti siuntų pažeistose dėžutėse. Atsižvelgiant į gautą Tiekėjo klausimą, Techninės specifikacijos sąlygos papildomos nauju 4.2 punktu „Dokumentai, kurių Paslaugos tiekėjas negali pristatyti dėl objektyvių priežasčių (neatpažintas siuntos gavėjo adresas, neįrengta/pažeista siuntos gavėjo pašto dėžutė), turi būti Paslaugos tiekėjo saugiai sunaikinti“.


5. Klausimas: Bendrovė atkreipia Pirkėjo dėmesį, kadangi dokumentai bus siunčiami voke su langeliu prie gavėjo adreso turi būti išspausdintas ir gerai matomas pro langelį brūkšninis kodas.
Atsižvelgdama į tai, Bendrovė prašo Pirkėjo papildyti Techninę specifikaciją nauju punktu ir išdėstyti jį taip:
„Ant siunčiamų mokėjimo pranešimų prie gavėjo adreso turi būti išspausdintas ir gerai matomas pro langelį brūkšninis kodas, jei dokumentai būtų siunčiami voke su langeliu ir tai numato tiekėjo reikalavimai.“

[bookmark: _Hlk204175552]Atsakymas: Perkantysis subjektas nekelia reikalavimo brūkšninį kodą spausdinti konkrečioje siuntos vietoje. Techninė specifikacija nebus papildyta nauju reikalavimu.

6. Klausimas: Pirkėjas Sutarties projekto Bendrosios dalies 4.3.9., 7.10, 11.5., 11.6., 13.1.2., 13.1.4., 16.1., punktuose nurodė:
[bookmark: _Hlk204075065]„4.3.9. savo sąskaita apsaugoti Užsakovą nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį bei atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
7.10. Paslaugų teikėjui per Sutarties SD 5 dalyje nustatytą terminą nepašalinus nustatytų Paslaugų trūkumų, Užsakovas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Užsakovo patirtas trūkumų šalinimo išlaidas bei, Užsakovui pareikalavus, sumoka Užsakovui 10 (dešimt) procentų Paslaugų, kurioms nustatyti trūkumai, vertės dydžio baudą.       
11.5. Paslaugų teikėjas garantuoja nuostolių ir/ar žalos atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Užsakovo kaltės. 
11.6. Jeigu Paslaugų teikimo metu autorių teisių objektams sukurti Paslaugų teikėjas naudoja kitų autorių kūrinius/Paslaugų teikimo metu numatytiems autorių teisių objektams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Užsakovui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems autorių teisių objektams gaminti (sukurti), naudojimo bei perdavimo Užsakovui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Užsakovui perduodamais autorių teisių objektais ir įsipareigoja atlyginti Užsakovui jo dėl to turėtus nuostolius.
13.1.2. reikalauti atlyginti nuostolius; 
13.1.4. reikalauti sumokėti Sutartyje nustatytas netesybas (delspinigius / baudas) ir atlyginti nuostolius; 
16.1. Šalys susitaria laikyti šios Sutarties konfidencialią informaciją ir visą jos pagrindu viena kitai perduodamą informaciją paslaptyje neterminuotai neatsižvelgiant į tai, ar ta informacija pateikiama žodžiu, ar raštu. Šalys susitaria neatskleisti konfidencialios informacijos jokiai trečiajai šaliai be išankstinio raštiško ją pateikusios Šalies sutikimo, išskyrus atvejus, kai tokia informacija turi būti atskleista teisės, finansų ar kitos srities specialistui / patarėjui ar paskolos davėjui. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio punkto nuostatą ir naudoti tokią informaciją tik tam tikslui, kuriam ji buvo suteikta. Šio punkto nuostatos netaikomos informacijai, kuri yra ar tampa prieinama viešai arba turi būti atskleista pagal teisės aktų reikalavimus. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, įsipareigoja pagal pagrįstą kitos Šalies reikalavimą sumokėti 1000,00 EUR (vieno tūkstančio eurų 0 ct) dydžio baudą ir atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes. Šio įsipareigojimo pažeidimu nebus laikomas viešas informacijos apie Teikėją atskleidimas, jei Teikėjas pažeidžia Paslaugų atlikimo terminus.“

Bendrovė pažymi, kad numatytos neprotingai didelės ir atbaidančios nuo sutarties sudarymo netesybos, neatitinkančios susiformavusios praktikos netesybų taikyme, bei prieštaraujančios pagrindiniams viešųjų pirkimų lygiateisiškumo, nediskriminavimo, sąžiningumo principams, ir pamatiniams Civilinės teisės protingumo, teisingumo, sąžiningumo principams, taip pat sudarančios galimybes neteisėtam praturtėjimui ir piktnaudžiavimui padėtimi. Be kita ko, numatytos netesybos akivaizdžiai yra orientuotos ne į sutarties įvykdymo užtikrinimą, bet į nepagrįstą praturtėjimą paslaugų teikėjo sąskaita. Taip pat, pažymėtina ir tai, kad neterminuotas neatskleidimo laikotarpis neatitinka susiformavusios teismų praktikos bei sutarčių teisės logikos.
Lietuvos Aukščiausiojo Teismo praktikoje pripažįstama, kad sutartimi nustatytos netesybos yra ne tik prievolės įvykdymo užtikrinimo priemonė, bet ir civilinės atsakomybės forma. Pagrindinis civilinės atsakomybės principas – nuostolių atlyginimas visada turi išlikti kompensuojamojo, o ne baudinio pobūdžio. Vienas iš šio principo įgyvendinimo pavyzdžių yra CK 6.73 straipsnio 2 dalyje, 6.258 straipsnio 2 dalyje įtvirtintas draudimas taikyti baudines netesybas – reikalauti ir prievolės įvykdymo, ir netesybų, išskyrus už prievolės įvykdymo termino praleidimą. Vis dėlto galimi ir kiti atvejai, kai pažeidžiamas kompensuojamasis netesybų, kaip civilinės atsakomybės formos, pobūdis ir jos teismo gali būti pripažintos baudinėmis. Pavyzdžiui, kai šalys už tą patį prievolės pažeidimą nustatė ir baudą, ir delspinigius arba kai pats netesybų dydis yra neprotingai didelis. Visais šiais atvejais tokio pobūdžio netesybos gali būti pripažintos baudinėmis (žr. Lietuvos Aukščiausiojo Teismo 2015 m. gegužės 8 d. nutartį civilinėje byloje Nr. 3K-3-267-916/2015). (Lietuvos Aukščiausiojo Teismo 2022 m. birželio 16 d. nutarties civilinėje byloje Nr. 3K-3-162-378/2022 66 punktas). Atsižvelgiant į tai, bendrovė ragina Sutarties projekto Bendrosios dalies 4.3.9., 7.10, 11.5., 11.6., 13.1.2., 13.1.4., 16.1. punktus išdėstyti taip:

4.3.9. savo sąskaita apsaugoti Užsakovą nuo bet kokių pretenzijų, tiesioginių nuostolių, atsirandančių dėl Paslaugų teikėjo veiksmų ar aplaidumo vykdant Sutartį bei atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
7.10. Paslaugų teikėjui per Sutarties SD 5 dalyje nustatytą terminą nepašalinus nustatytų Paslaugų trūkumų, Užsakovas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Užsakovo patirtas trūkumų šalinimo išlaidas bei, Užsakovui pareikalavus, sumoka Užsakovui 10 (dešimt) procentų nuo Paslaugų vertės, kurioms nustatyti trūkumai, vertės dydžio baudą.       
11.5. Paslaugų teikėjas garantuoja tiesioginių nuostolių ir/ar žalos atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Užsakovo kaltės. 
11.6. Jeigu Paslaugų teikimo metu autorių teisių objektams sukurti Paslaugų teikėjas naudoja kitų autorių kūrinius/Paslaugų teikimo metu numatytiems autorių teisių objektams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Užsakovui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems autorių teisių objektams gaminti (sukurti), naudojimo bei perdavimo Užsakovui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Užsakovui perduodamais autorių teisių objektais ir įsipareigoja atlyginti Užsakovui jo dėl to turėtus tiesioginius nuostolius.
13.1.2. reikalauti atlyginti tiesioginius nuostolius; 
13.1.4. reikalauti sumokėti Sutartyje nustatytas netesybas (delspinigius / baudas) ir atlyginti tiesioginius nuostolius; 
16.1. Šalys susitaria laikyti šios Sutarties konfidencialią informaciją ir visą jos pagrindu viena kitai perduodamą informaciją paslaptyje neterminuotai 3  (tris) metus nuo sutarties galiojimo pabaigos  neatsižvelgiant į tai, ar ta informacija pateikiama žodžiu, ar raštu. Šalys susitaria neatskleisti konfidencialios informacijos jokiai trečiajai šaliai be išankstinio raštiško ją pateikusios Šalies sutikimo, išskyrus atvejus, kai tokia informacija turi būti atskleista teisės, finansų ar kitos srities specialistui / patarėjui ar paskolos davėjui. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio punkto nuostatą ir naudoti tokią informaciją tik tam tikslui, kuriam ji buvo suteikta. Šio punkto nuostatos netaikomos informacijai, kuri yra ar tampa prieinama viešai arba turi būti atskleista pagal teisės aktų reikalavimus. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, įsipareigoja pagal pagrįstą kitos Šalies reikalavimą sumokėti 1000,00 EUR (vieno tūkstančio eurų 0 ct) 200,00 EUR (dviejų šimtų eurų)  dydžio baudą ir atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes. Šio įsipareigojimo pažeidimu nebus laikomas viešas informacijos apie Teikėją atskleidimas, jei Teikėjas pažeidžia Paslaugų atlikimo terminus.

[bookmark: _Hlk204175653]Atsakymas: Perkantysis subjektas laiko, kad Tiekėjas, dėl kurio veiksmų gali kilti žala, besąlygiškai tokią žalą turi atlyginti. Pažymėtina, kad žalos atlyginimas niekaip nepažeidžia lygiateisiškumo, nediskriminavimo, sąžiningumo, skaidrumo principų, todėl minėti punktai nekeistini.
[bookmark: _Hlk204175680]Sutarties projekto BD 16.1 punkte nustatyta bauda, Perkančiojo subjekto nuomone, yra minimali, todėl baudos dydis nebus mažinamas.

7. Dėl pirkimo dokumentų priedo Asmens duomenų tvarkymo sutartis:
Bendrovė atkreipia Pirkėjo dėmesį, kad Valstybinės asmens duomenų inspekcijos standartinės sutarčių sąlygos  dėl asmens duomenų tvarkymo, numato neatitinkančius realios situacijos reikalavimus, kas daro tokį susitarimą labai abstraktų ir visiškai nekonkretų, kas sąlygoja praktiniam taikymui. Pažymima, kad Bendrovė teikdama spausdinimo paslaugas veikia kaip asmens duomenų tvarkytojas, kai teikia pristatymo paslaugas veikia kaip atskiras asmens duomenų valdytojas, šis paslaugų teikėjo vaidmuo privalo būti aiškiai nurodytas ir sureguliuotas. Atsižvelgiant į teikiamų paslaugų pobūdį toks susitarimas yra visiškai netinkamas. Atsižvelgiant į tai, bendrovė ragina perkančiąją organizaciją šiame pirkime naudoti bendrovės teikiamą susitarimo dėl asmens duomenų tvarkymo ir perdavimo šabloną, kuris yra sukurtas būtent šiai paslaugai ir geriausiai atitinka jai keliamus reikalavimus asmens duomenų apsaugos taikyme, bei yra nuolat naudojamas ir praktikoje įgyvendinamas ilgalaikėje perspektyvoje, kad eliminuoti rizikas ir išvengti nesusipratimų bei neigiamų pasekmių tvarkant  asmens duomenis, Pažymėtina, kad atsakomybė už netinkamo susitarimo dėl asmens duomenų tvarkymo naudojimą tenka perkančiajai organizacijai.

[bookmark: _Hlk204175724]Atsakymas: Atsižvelgiant į gautą tiekėjo klausimą, perkantysis subjektas patikslino pirkimo sąlygas ir pateikė atnaujintą Asmens duomenų tvarkymo sutartį, parengtą kompetentingo asmens duomenų apsaugos specialisto, kuris Perkančiojo subjekto bendrovėje atlieka asmens duomenų pareigūno funkciją. Pabrėžtina, kad šis Asmens duomenų sutarties projektas yra išbandytas praktikoje, reikšmingai ilgą laikotarpį naudojamas ir tinkamai užtikrinantis asmens duomenų apsaugą.

8. Klausimas: Pirkėjas Techninės specifikacijos 4.4. punkte nurodė:
„4.4. Pateikti duomenys dokumentų spausdinimui turi būti Paslaugos tiekėjo saugiai sunaikinti praėjus 30 dienų nuo užsakymo įvykdymo;“

Bendrovė pažymi, kad šiai paslaugai yra taikomas 60 kalendorinių dienų terminas, kuris geriausiai atitinka paslaugai ir BDAR keliamus reikalavimus, taip pat yra suderintas su bendrovės veiklos procesais. Atsižvelgiant į tai, Bendrovė prašo Techninės specifikacijos 4.4. punktą išdėstyti taip:

4.4. Pateikti duomenys dokumentų spausdinimui turi būti Paslaugos tiekėjo saugiai sunaikinti praėjus 30 60 (šešiasdešimt) kalendorinių dienų nuo užsakymo įvykdymo;

[bookmark: _Hlk204176034]	Atsakymas: Pateikti asmens duomenys po užsakymo įvykdymo Tiekėjui nėra aktualūs, atsižvelgiant į visas galimas rizikas 30 dienų terminas yra protingas ir pagrįstas. Tiekėjas privalo turėti tiek pajėgumų, kad sutartį vykdytų tinkamai ir laiku.

9. Klausimas: Bendrovė į Sutartį prašo įtraukti papildomą nuostatą:
[bookmark: _Hlk204166952]„Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Paslaugų teikėjas paslaugas teikia atsižvelgdamas į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 10 darbo dienų informuoti kitą sutarties šalį ir pateikti tai pagrindžiančius dokumentus. Paslaugų teikėjas yra atleidžiamas nuo civilinės atsakomybės už sutartyje nustatytų paslaugų teikimo sąlygų ir terminų nesilaikymą, jei jis yra sąlygotas valstybės ir (arba) savivaldybių priimtų sprendimų (aktų) arba su tuo susijusių ar to pasėkoje atsiradusių aplinkybių.  Išnykus šiame punkte nurodytoms aplinkybėms, paslaugos yra teikiamos sutartyje nustatytomis sąlygomis ir terminais.“

[bookmark: _Hlk204176075]Atsakymas: Tiekėjo prašymas tenkinamas. Į Sutarties projekto SD įtrauktas 3.9 punktas.

